Gísli Ásmundsson

Gísli Ásmundsson (24. mars 1906 – 29. júní 1990) var þýskukennari og afkastamikill þýðandi. Hann er einna þekktastur fyrir þýðingar sínar á bókum Stefan Zweig (Magellan, könnuður Kyrrahafsins), Thomas Mann (Tóníó Kröger), Goethe (Raunir Werthers unga)  og Karen Blixen (Jörð í Afríku). Þá þýddi hann einnig fjölda barnabóka, svo sem bækurnar um Hardý-bræðurna Frank og Jóa. 

Gísli stundaði nám í bókmenntasögu, þýsku og mannkynssögu við háskólana í Heidelberg, Leipzig og Vín á árunum 1930-1933. Hann var kennari við Verslunarskóla Íslands í fjörtíu ár, frá 1933 til 1973. 

Flokkur:Íslenskir þýðendur